ກຸ່ມປະທ້ວງ ການລ່າປາ whale ພົບເຫັນວ່າ ຝ່າຝືນຄຳສັ່ງ ຂອງສານ
ສານ ສຫລ ພົບເຫັນວ່າ ພວກປະທ້ວງການລ່າປາ whale ໝິ່ນປະໝາດຕໍ່ສານ ທີ່​ຍັງ​ສືບຕໍ່ ຮາວີລົບ​ກວນ ການ​ລ່າ​ປາ whale ປະຈຳ​ປີ​ ຂອງຍີ່ປຸ່ນ.
ພວກປ້ອງກັນສິ່ງແວດລ້ອມຫົວຮຸນແຮງ ທີ່ແກວ່ງນຳ້ກົດແລະ ລະເບີດຄວັນ ໃສ່ພວກລ່າປາ whale ຫລືປາບາແລນຍີ່ປຸ່ນ ໄດ້ພົບເຫັນວ່າໝິ່ນປະໝາດຕໍ່ສານທີ່ຍັງສືບຕໍ່ຮາວີລົບກວນ ການລ່າປາ whale ປະຈຳປີ ຂອງຍີ່ປຸ່ນ ຢູ່ໃນເຂດນ່ານນໍ້າ ນອກຂົ້ວໂລກໃຕ້ ສານອຸທອນເຂດ 9 ຂອງລັດຖະບານກາງສະຫະລັດ ທີ່ນະ ຄອນ San Fran-cisco ໄດ້ອອກຄຳສັ່ງໃຫ້ຄະນະກຳມາ ທິການນຶ່ງພິຈາລະນາວ່າ ກຸ່ມສັງຄົມຮັກ ສາສັດທະເລ Sea Shepherd Conservation Society ທີ່ມີສຳນັກງານຢູ່ ສະຫະລັດແລະຜູ້ກໍ່ຕັ້ງຊາວການາດາທ່ານ Paul Watson ຕ້ອງຈ່າຍເງິນເທົ່າໃດ ຕໍ່ການທ້າທາຍຕໍ່ຄຳສັ່ງຂອງສານ ເພື່ອໃຫ້ຢຸດການປະທ້ວງ ທີ່ເປັນອັນຕະ ລາຍ ຕໍ່ຕ້ານການຕ້ານລ່າປາ whale ນັ້ນ ພວກລ່າປາ whale ພາກັນຮຽກຮ້ອງເອົາເງິນ 2 ລ້ານໂດລາ ເພີ້ມເຕີມຈາກຄ່າທຳນຽມ ແກ່ທະນາຍຄວາມຂອງເຂົາເຈົ້າແລະຄ່າເສຍຫາຍຕໍ່ເຮືອເຂົາເຈົ້າໃນການ ປະທະກັນ ກັບເຮືອຂອງກຸ່ມ Sea Shepherd ອົງການປົກສິ່ງແວດລ້ອມສາກົນດັ່ງກ່າວນີ້ ກ່າວຢູ່່ໃນຖະແຫຼງການວ່າ ຕົນຜິດຫວັງຕໍ່ ການຕັດສິນຂອງສານ ແລະກໍາລັງພິຈາລະນາທາງເລືອກດ້ານກົດໝາຍ ຮວມທັງການ ຂໍອຸທອນ ທີ່ອາດເປັນໄປໄດ້ນັ້ນ